cyanic-selkie/wikianc huggingface dataset:
Βουπρηστίδες
Μορφολογικά χαρακτηριστικά του ακμαίου
Στα χαρακτηριστικά που εκφράζονται στα ονόματα των παλιών κατηγοριών ταξινόμησης προσθέτουμε άλλα χαρακτηριστικά γνωρίσματα. Τα ισχία των μπροστινών ποδιών είναι σφαιρικά και σχετικά μικρά. Οι αρθρικές κοιλότητες όπου προσφύονται τα μπροστινά ισχία, είναι ανοικτές προς τα πίσω. Τα οπίσθια ισχία (στη δεξιά πλευρά τις Εικ. 2 πορτοκάλι) επεκτείνονται κατά μήκος της οπίσθιας ακμής του μεταστέρνου (στη δεξιά πλευρά της Εικ. 2, κίτρινο). Στη στάση ηρεμίας οι οπίσθιες κνήμες κάθονται κατά μέρος σε ένα αυλάκι, που επεκτείνεται κατά μήκος του πισινού ισχίου. Για το λόγο αυτό το ισχίο καλύπτει ένα μέρος της κνήμης, εάν το έντομο τραβάει το πόδι κοντά στο κορμί.
Ο αριθμός των κοιλιακών στερνιτών είναι μόνο πέντε και οι δυο πρώτες συγχωνεύονται στη μέση της ραφής μεταξύ τους (Εικ.4).
Προνύμφες
Στα αγγλικά οι προνύμφες των Buprestidae ονομάζονται «flat-headed borers», διότι το «κεφάλι» που στην πραγματικότητα είναι ο προθώρακας, είναι πλατύ (Εικ. 4 και 5). Οι προνύμφες ορύσσουν στοές στο ξύλο ή τρέφονται από ποώδη φυτά ή σκάβουν στο χώμα και τρέφονται από ρίζες.
Βιολογία
Το ακμαίο και η προνύμφη είναι φυτοφάγα, οι περισσότερες προνύμφες ξυλοφάγες. Το ακμαίο τις περισσότερες φορές δεν προκαλεί σημαντικές ζημιές. Αντίθετα οι προνύμφες μερικών ειδών καταστρέφουν ή αποδυναμώνουν δέντρα, που καλλιεργούνται από τον άνθρωπο. Ορύσσουν στοές στους κλάδους και στον κορμό του δέντρου ή στις ρίζες του (Capnodis). Το χρονικό διάστημα του βιολογικού κύκλου διαφέρει σημαντικά μεταξύ των διαφορών ειδών. Στην Trachys διαρκεί μόνο λίγες εβδομάδες, στην Coraebus μερικά χρόνια. Μερικά είδη διαθέτουν ένα αισθητήριο όργανο για την αντίληψη της Θερμοκρασίας.
Ζωογεωγραφικές παρατηρήσεις
Περίπου 25 είδη των Buprestidae ζουν γύρω από τη Μεσόγειο, δηλαδή είναι ολομεσογειακά είδη. Περισσότερα από τον διπλάσιο αριθμό ειδών είναι ποντομεσογειακά είδη. Η περιοχή διανομής αυτών σχετίζεται με την περιοχή, που κατά την εποχή των Παγετώνων επιτρεπόταν η επιβίωση ζώων και εξαπλώνεται προς τη βόρεια ανατολική. Τα ολομεσογειακά είδη και τα ποντομεσογειακά είδη τα συναντούμε κυρίως στη νότια περιοχή της Ελλάδας. Αποτελούν το μεγαλύτερο μερίδιο των ειδών που συναντούμε στην Ελλάδα.
Λεωφόρος Ανδρέα Συγγρού
Η Λεωφόρος Ανδρέα Συγγρού είναι μια σύγχρονη λεωφόρος, η οποία συνδέει το κέντρο των Αθηνών με το Φάληρο και την Καλλιθέα στην περιοχή Τζιτζιφιές. Κατασκευάστηκε σχεδόν ακριβώς στην ίδια ευθεία που βρισκόταν κατά την αρχαιότητα πλατιά οδός, και κατά τα πρώτα χρόνια του ελληνικού κράτους καρόδρομος, που κάλυπταν τις ανάγκες μεταφοράς ανθρώπων και αγαθών, από και προς το λιμάνι του Φαλήρου. Αποτελεί τμήμα της εθνικής οδού 91.
Βουπρηστίδες
Ζωογεωγραφικές παρατηρήσεις
Άλλη ομάδα κοινού ενδιαφέροντος είναι τα υπολειμματικά είδη. Αυτά κάποτε είχαν μεγάλη περιοχή διαμονής, αλλά τώρα ανευρίσκονται μόνο σε πολύ λίγες και μεταξύ τους απομονωμένες σχετικά μικρές περιοχές. Το πιο γνωστό είδος είναι η  Buprestis splendens, μια πολύ ωραία  Buprestis. Σύμφωνα με την Οδηγία των Οικοτόπων (92/43/ΕΟΚ) της Ευρωπαϊκής Κοινότητας είναι προστατευόμενο είδος.
Λεωφόρος Ανδρέα Συγγρού
Ιστορικό
Η σύλληψη της ιδέας κατασκευής του συγχρόνου δρόμου έλαβε χώρα κατά το τελευταίο τέταρτο του 19ου αιώνα, περίοδο εκσυγχρονισμού και μεγάλων δημοσίων έργων, επί πρωθυπουργίας του Χαριλάου Τρικούπη (1881-1895). Η κατασκευή της λεωφόρου ξεκίνησε το 1898, βάσει σχεδίων που πραγματοποίησε ένας μηχανικός του στρατού, ο Ιωάννης Γενίσαρλης. Μεγάλο τμήμα του έργου χρηματοδοτήθηκε από κληροδοτήματα του Ανδρέα Συγγρού, του οποίου και το όνομα φέρει.
Βουπρηστίδες
Οικότοπος των ειδών στην Ελλάδα
Τα περισσότερα είδη των Buprestidae, που συναντούμε στην Ελλάδα, ζουν σε περιοχές με μακία βλάστηση ή/και φρύγανα. Αυτά κατά μεγάλο μέρος συμπίπτουν με τα ολομεσογειακά και τα ποντομεσογειακά είδη. Ακολουθούν σε αριθμό τα είδη, που ζουν στο πευκόδασος. Άλλα όμως είναι τα είδη των πευκοδασών κοντά στην παραλία και άλλα τα είδη στα πευκοδάση των βουνών. Στα πιο κρύα δάση θα συναντήσουμε περίπου 10 είδη με ξενιστές τα έλατα. Το πιο ενδιαφέρον είδος σχετικά με το βιότοπο είναι η Agrilus viscivorus. Τη συναντούμε στο Viscum album, που είναι παράσιτο φυτό της Abies cephalonica.
Αναφορές
Κατηγορία:Κολεόπτερα
Λεωφόρος Ανδρέα Συγγρού
Ιστορικό
Αξιοσημείωτα κατά μήκος της τότε οδού Φαλήρου, ένα χρόνο μετά τον ατυχή ελληνοτουρκικό πόλεμο του 1897, και συγκεκριμένα στις 14 Φεβρουαρίου 1898, πραγματοποιήθηκε απόπειρα δολοφονίας του Βασιλέως Γεωργίου Α΄ από τους Γ. Καρδίτση και Ι. Κυριακό. Στον τόπο της αποτυχημένης απόπειρας χτίστηκε σε ανάμνηση ο Ιερός Ναός του Αγίου Σώστου.
Οι εργασίες της λεωφόρου ολοκληρώθηκαν πολύ αργότερα, κατά τη διακυβέρνηση του Ελευθερίου Βενιζέλου (1928-1932). Με τη Μικρασιατική Καταστροφή να αποτελεί πρόσφατο παρελθόν (1922), άρχισαν να δημιουργούνται κατά μήκος της από Έλληνες της προσφυγιάς γειτονιές όπως η Νέα Σμύρνη, ο Νέος Κόσμος και η Καλλιθέα. μικρογραφία|Η λεωφόρος Συγγρού κατά το 1890 Το φουτουριστικό στίγμα που αποδόθηκε στη λεωφόρο Συγγρού ενέπνευσε με πολλούς τρόπους τους λογοτέχνες της γενιάς του '30. Τη λεωφόρο Συγγρού έφερε στα ελληνικά γράμματα το 1929 ο συγγραφεύς Γιώργος Θεοτοκάς (1905-1966) αναφέροντάς τη στο έργο του «Ελεύθερον πνεύμα». Τη «Λεωφόρο Συγγρού, 1930» - αφιερωμένη στον Θεοτοκά - θα κάνει ποίημα και ο νομπελίστας ποιητής Γεώργιος Σεφέρης (1900-1971).
Η λεωφόρος εξυπηρετείται συγκοινωνιακά από τη στάση του μετρό «Συγγρού-Φιξ» (τέθηκε σε λειτουργία στις 13 Δεκεμβρίου 2000), τη στάση του τραμ «Φιξ» και αρκετές γραμμές λεωφορείων.
Οικονομική και πνευματική συμβολή
Κατά μήκος της Λεωφόρου Συγγρού αναπτύσσεται ένας γραμμικός πυρήνας σημαντικής διοικητικής, οικονομικής και πνευματικής συμβολής, με τη συγκέντρωση μεγάλων επιχειρήσεων, κλινικών και πολιτιστικών κέντρων. Η Συγγρού φημίζεται μεταξύ άλλων για τη στέγαση των γραφείων, ασφαλιστικών ομίλων, για αντιπροσωπείες αυτοκινήτων, τη Στέγη Γραμμάτων και Τεχνών, κινηματογράφους και μουσικά θέατρα, το Ωνάσειο και το Ευγενίδειο Ίδρυμα. Το παζλ του πολιτιστικού χάρτη συμπληρώνει το Πάντειο Πανεπιστήμιο.
Βιοκλιματικά σχέδια του Εθνικού Μετσόβιου Πολυτεχνείου και ξένων ιδρυμάτων
Στις 9 Ιουνίου 2011, οι αρχιτεκτονικές σχολές του Εθνικού Μετσόβιου Πολυτεχνείου, του Παρισιού και του Στρασβούργου παρουσίασαν ένα σχέδιο ευρείας αλλαγής της όψης της λεωφόρου με μια ριζική βιοκλιματική παρέμβαση σε αυτή. Το σχέδιο περιλαμβάνει:
Πηγές
Ανδρέα Συγγρου Ανδρέα Συγγρου
Στάργκαρντ
Η Στάργκαρντ (πολ. Stargard , γερμ. Stargard in Pommern) είναι πόλη στη βορειοδυτική Πολωνία, με 73.000 κατοίκους (1995). Βρίσκεται στις όχθες του ποταμού Ίνα και είναι πρωτεύουσα της ομώνυμης επαρχίας.
Εξωτερικοί σύνδεσμοι
Κατηγορία:Πόλεις του Βοεβοδάτου Δυτικής Πομερανίας
Μαυριτανικό συνταγματικό δημοψήφισμα (1958)
Στις 28 Σεπτεμβρίου 1958 έλαβε χώρα δημοψήφισμα για το νέο σύνταγμα της Γαλλίας στη Μαυριτανία, ως μέρος ενός ευρύτερου δημοψηφίσματος σε όλη τη γαλλική Ένωση για την επικύρωση του νέου συντάγματος. Εάν το σύνταγμα εγκρινόταν, η χώρα θα γινόταν μέλος της Γαλλικής Κοινότητας, ενώ αν δεν γινόταν αποδεκτό θα αποδιδόταν ανεξαρτησία. Το νέο σύνταγμα εγκρίθηκε από το 94.04% των ψηφοφόρων, ενώ η μόνη αποικία που ψήφισε υπέρ της ανεξαρτησίας ήταν η Γουινέα.
Παραπομπές
Κατηγορία:Πολιτική της Μαυριτανίας
Κεφουροξίμη
Η κεφουροξίμη, που πωλείται με το εμπορικό σήμα Zinacef και Zinadol, μεταξύ άλλων, είναι αντιβιοτικό που χρησιμοποιείται για τη θεραπεία και την πρόληψη ορισμένων βακτηριακών λοιμώξεων. Αυτές περιλαμβάνουν τις πνευμονία, μηνιγγίτιδα, μέση ωτίτιδα, σήψη, λοιμώξεις του ουροποιητικού συστήματος και νόσο του Lyme. Χρησιμοποιείται από το στόμα ή με ένεση σε φλέβα ή μυ.
Συχνές ανεπιθύμητες ενέργειες περιλαμβάνουν ναυτία, διάρροια, αλλεργικές αντιδράσεις και πόνο στο σημείο της ένεσης. Σοβαρές παρενέργειες μπορεί να περιλαμβάνουν λοίμωξη από Clostridium difficile, αναφυλαξία και σύνδρομο Stevens-Johnson. Η χρήση κατά την εγκυμοσύνη και ο θηλασμός θεωρείται ότι είναι ασφαλής. Είναι μια κεφαλοσπορίνη δεύτερης γενιάς και λειτουργεί παρεμβαίνοντας στην ικανότητα ενός βακτηριδίου να φτιάξει κυτταρικό τοίχωμα με αποτέλεσμα τον θάνατό του.
Η κεφουροξίμη κατοχυρώθηκε με δίπλωμα ευρεσιτεχνίας το 1971 και εγκρίθηκε για ιατρική χρήση το 1977. Συμπεριλαμβάνεται στον κατάλογο βασικών φαρμάκων του Παγκόσμιου Οργανισμού Υγείας. Το 2017, ήταν το 342ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από 800 χιλιάδες συνταγές.
Ιατρικές χρήσεις
Όπως και με τις άλλες κεφαλοσπορίνες, είναι ευαίσθητο στη β-λακταμάση, αν και ως ποικιλία δεύτερης γενιάς, είναι λιγότερο έτσι. Ως εκ τούτου, μπορεί να έχει μεγαλύτερη δραστηριότητα κατά των Haemophilus influenzae, Neisseria gonorrhoeae και Μπορέλια. Σε αντίθεση με άλλες κεφαλοσπορίνες δεύτερης γενιάς, η κεφουροξίμη μπορεί να διασχίσει τον αιματοεγκεφαλικό φραγμό.
Μια συστηματική ανασκόπηση βρήκε στοιχεία υψηλής ποιότητας ότι η ένεση κεφουροξίμης στον οφθαλμό μετά από χειρουργική επέμβαση καταρράκτη θα μειώσει την πιθανότητα εμφάνισης ενδοφθαλμίτιδας μετά τη χειρουργική επέμβαση.
Παρενέργειες
Η κεφουροξίμη είναι γενικά καλά ανεκτή και οι παρενέργειες της είναι συνήθως παροδικές. Σε περίπτωση κατάποσης μετά το φαγητό, αυτό το αντιβιοτικό απορροφάται καλύτερα και είναι λιγότερο πιθανό να προκαλέσει τις πιο συχνές παρενέργειες, όπως διάρροια, ναυτία, έμετο, πονοκεφάλους/ημικρανίες, ζάλη και κοιλιακό πόνο σε σύγκριση με τα περισσότερα αντιβιοτικά στην κατηγορία του.
Παρόλο που υπάρχει ευρέως δηλωμένος κίνδυνος διασταυρούμενης υπερευαισθησίας περίπου 10% μεταξύ των κεφαλοσπορινών και της πενικιλίνης, πρόσφατες αξιολογήσεις δεν έδειξαν αυξημένο κίνδυνο διασταυρούμενης αλλεργικής αντίδρασης για την κεφουροξίμη και αρκετών άλλων κεφαλοσπορινών δεύτερης γενιάς ή νεότερες.
Χημεία
Η αξετιλική κεφουρολοξίμη είναι ένας ακετοξυαιθυλ-εστέρας προφάρμακο της κεφουροξίμης η οποία είναι αποτελεσματική όταν λαμβάνεται από το στόμα. Είναι μια κεφαλοσπορίνη δεύτερης γενιάς.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Αντιβιοτικά Κατηγορία:Λακτάμες Κατηγορία:Φουράνια
Αρχαία Αγορά
left|thumb|200px|Η αρχαία Αγορά της Θεσσαλονίκης right|thumb|180px|Η ρωμαϊκή Αγορά της Τύρου Η Αγορά ήταν, στις αρχαίες ελληνικές και ρωμαϊκές πόλεις, το οικονομικό, διοικητικό, κοινωνικό και πνευματικό κέντρο του άστεως. Στην αγορά γινόταν εμπορικές συναλλαγές, συνήθως στον κεντρικό αύλιο χώρο της πόλης. Ήταν ένας ανοικτός χώρος, στον οποίο συναθροίζονταν οι άρρενες κάτοικοι της πόλης. Εκτός από τον εμπορικό της χαρακτήρα, η Αγορά ήταν και ο τόπος στον οποίο οι αρχαίοι συζητούσαν τις πολιτικές εξελίξεις, τα κοινά, γνωριζόνταν και φιλοσοφούσαν. Στα ρωμαϊκά χρόνια, η Αγορά αποκαλείτο με την λατινική της ονομασία "forum" (πληθυντικός "fora"). Η αγορά παρήκμασε στον ελλαδικό χώρο στα χρόνια του Βυζαντίου.
Κατηγορία:Αρχαίος βίος Κατηγορία:Αρχαία Ρώμη Κατηγορία:Οικονομία της αρχαίας Ελλάδας
Ευρωπαϊκό πρωτάθλημα ποδοσφαίρου U19 2015
Το Ευρωπαϊκό πρωτάθλημα ποδοσφαίρου U19 του 2015 ήταν το 14ο πρωτάθλημα του Ευρωπαϊκού Πρωταθλήματος της ΟΥΕΦΑ (64ο πρωτάθλημα αν συμπεριληφθούν τα Under-18 και Junior), ο ετήσιος ευρωπαϊκός ποδοσφαιρικός αγώνας νέων που αγωνίστηκαν με τις Εθνικές Ομάδες Ανδρών Κ-19, μελών της UEFA. Η Ελλάδα φιλοξένησε το τουρνουά. Οι παίκτες που γεννήθηκαν την 1η Ιανουαρίου 1996 και μεταγενέστερα, επιλέχθηκαν για να συμμετάσχουν στον διαγωνισμό αυτό.
54 κράτη μέλη της ΟΥΕΦΑ συμμετείχαν στο πρωτάθλημα και η Ελλάδα ως οικοδεσπότης προκρίθηκε αυτόματα, οι υπόλοιπες 53 ομάδες συναγωνίστηκαν στον προκριματικό γύρο για να προσδιορίσουν τα υπόλοιπα επτά σημεία στο τελικό τουρνουά. Ο προκριματικοί αγώνες περιελάμβαναν δύο γύρους: τον γύρο προεπιλογής, που πραγματοποιήθηκε το φθινόπωρο του 2014, και τον γύρο Elite που πραγματοποιήθηκε την άνοιξη του 2015.
Προκριθείσες ομάδες
Οι ακόλουθες οκτώ ομάδες προκρίθηκαν στα τελικά του τουρνουά.
Σημείωση: Όλα τα στατιστικά στοιχεία εμφάνισης περιλαμβάνουν μόνο την U-19 εποχή (από το 2002).
Τελική κλήρωση
Η τελική κλήρωση έγινε στην Κατερίνη, στις 9 Ιουνίου 2015 στις 17:00 EEST (UTC+3). Οι οκτώ ομάδες κατατάχθηκαν σε δύο ομίλους τεσσάρων ομάδων. Δεν υπήρχε δυναμικότητα εκτός από το ότι ο οικοδεσπότης, Ελλάδας, τοποθετήθηκε στη πρώτη θέση του πρώτου ομίλου κατά την κλήρωση.
Γήπεδα
Το τουρνουά διεξήχθη σε τρία γήπεδα σε ισάριθμες πόλεις: Κατερίνη και Βέροια στην Κεντρική Μακεδονία και στη Λάρισα στη Θεσσαλία.
Διαιτητές
Για τα τελικά του τουρνουά ορίστηκαν συνολικά 6 διαιτητές, 8 βοηθοί διαιτητές και 2 τέταρτοι διαιτητές.
Φάση ομίλων
Η τελική κατάταξη του Ευρωπαϊκού πρωταθλήματος ποδοσφαίρου U19 2015
Οι νικητές των ομάδων και οι επιλαχόντες προχώρησαν στους ημιτελικούς.
Ισοβαθμίες
Στην περίπτωση που δύο ή περισσότερες ομάδες ήταν ισόβαθμες κατά την ολοκλήρωση των αγώνων του ομίλου, εφαρμόστηκαν τα ακόλουθα κριτήρια, με τη σειρά που δόθηκαν, για να καθοριστούν οι βαθμολογίες:
Τα παιχνίδια έγιναν σε τοπική ώρα EEST (UTC+3).
Φάση Νοκ-άουτ
Στη φάση νοκ-άουτ χρησιμοποιήθηκε η Παράταση και η διαδιασία των Πέναλτι για να προκύψει ο νικητής.
Η ομάδα του τουρνουά
πηγή: UEFA Technical Report
Χρυσός παίκτης: 🇪🇸 Μάρκο Ασένσιο
Παραπομπές
Κατηγορία:Διοργανώσεις UEFA (εθνικές ομάδες) Κατηγορία:Διεθνείς αθλητικές διοργανώσεις της Ευρώπης *
Αντίπατρος ο Θεσσαλονικεύς
Ο Αντίπατρος ο Θεσσαλονικεύς υπήρξε πολυγραφότατος επιγραμματοποιός των αρχών του Α΄ μ.Χ. αιώνα, φίλος και διοικητικός υπάλληλος των Ρωμαίων. Στην Παλατινή Ανθολογία υπάρχουν 90 επιγράμματά του. Άλλα 15 αποδίδονται σε Αντίπατρο χωρίς όμως να καθορίζεται αν ανήκουν σ’ αυτόν ή στον συνώνυμό του Σιδώνιο. Ο Φίλιππος τον περιέλαβε στον Στέφανος του Φιλίππου του Θεσσαλονικέως του.
Πηγές
Κατηγορία:Αρχαίοι Μακεδόνες Κατηγορία:Παλατινή Ανθολογία Κατηγορία:Στέφανος του Φιλίππου Κατηγορία:Ανθολογία του Πλανούδη
Πανελλήνιο πρωτάθλημα κλειστού στίβου γυναικών 2014
Το 28o Πανελλήνιο πρωτάθλημα κλειστού στίβου γυναικών διοργανώθηκε στις 8 και 9 Φεβρουαρίου 2014 στο Στάδιο Ειρήνης και Φιλίας στο Νέο Φάληρο. Πρωταθλητής αναδείχθηκε ο Πανελλήνιος Γ.Σ. Ταυτόχρονα έγιναν και τα πρωταθλήματα πεντάθλου και βάδην που ήταν εκτός ομαδικής βαθμολογίας.
Λεπτομέρειες
Στο πρωτάθλημα μετείχαν δεκάδες αθλήτριες από όλη την Ελλάδα και εκτός συναγωνισμού Κύπριες αθλήτριες. Η Αναστασία Μαρινάκου ήταν η μόνη αθλήτρια με δύο πρωτιές σε 800 και 1.500μ, ενώ το μοναδικό πανελλήνιο ρεκόρ σημειώθηκε στο βάδην από την Ζαπουνίδου.
Νικήτριες
Πηγή:
Βαθμολογία
Πηγή:
Παραπομπές
Κλειστου στιβου γυναικων Κατηγορία:Στίβος το 2014 Κατηγορία:Διοργανώσεις στίβου στον Πειραιά
Ρότερνταμ
Το Ρότερνταμ (ολλανδικά: Rotterdam, ) είναι πόλη και έδρα δήμου της ολλανδικής επαρχίας Νότιoς Ολλανδία (Zuid-Holland). Ο δήμος έχει έκταση 319,35 χμ² και πληθυσμό 616.528 κατοίκους (2013). Είναι ο μεγαλύτερος σε έκταση δήμος της Ολλανδίας, η δεύτερη, μετά το Άμστερνταμ, σε πληθυσμό πόλη της χώρας, ενώ το λιμάνι του Ρότερνταμ είναι το μεγαλύτερο λιμάνι της Ευρώπης - μέχρι πρόσφατα το μεγαλύτερο λιμάνι παγκοσμίως -, στις όχθες του ποταμού Νίουε Μάας (Nieuwe Maas). Το όνομα Rotterdam προέρχεται από τη συγχώνευση των ονομασιών Rotte(r)+dam, δηλαδή ένα φράγμα (dam) σε έναν μικρό ποταμό, τον Ρόττε (Rotte), που συμβάλλει στον Νίουε Μάας στην καρδιά της πόλης.
Το Ρότερνταμ είναι το κέντρο της ευρύτερης ομώνυμης μητροπολιτικής περιοχής (De plusregio Stadsregio Rotterdam) που, με πληθυσμό 1,3 εκατομμύρια κατοίκους, αποτελεί τη μεγαλύτερη αστική περιοχή της Ολλανδίας. Επίσης, αποτελεί σημαντικό τμήμα της περίφημης περιοχής Ράντσταντ.
Το Ρότερνταμ, μία από τις πλέον πολυπολιτισμικές ευρωπαϊκές πόλεις, εκτός από το λιμάνι, είναι παγκοσμίως γνωστό για το Πανεπιστήμιο Εράσμους και για την υψηλού επιπέδου σύγχρονη αρχιτεκτονική του.
Λιμάνι
thumb|left|200px|Το Βααλχάφεν Το Ρότερνταμ διαθέτει το μεγαλύτερο λιμάνι στην Ευρώπη, αφού λειτουργεί ως πύλη εισόδου υπερατλαντικών -και όχι μόνον- αγαθών στη συγκεκριμένη ήπειρο. Από το 2004 Ασιατικά λιμάνια όπως αυτά στη Σιγκαπούρη και τη Σανγκάη του στέρησαν την παγκόσμια πρωτιά του.
Οι σημαντικότερες δραστηριότητες για το λιμάνι του Ρότερνταμ είναι η πετροχημική βιομηχανία και οι εμπορικές μεταφορτώσεις γενικότερων φορτίων. Το λιμάνι λειτουργεί ως σημαντικός διαμετακομιστικός σταθμός για τη μεταφορά ακατέργαστων πρώτων υλών και άλλων αγαθών μεταξύ της Ευρωπαϊκής ηπείρου και άλλων σημείων του κόσμου. Από το Ρότερνταμ τα αγαθά μεταφέρονται με πλοία, φορτηγίδες, τρένα ή οδικώς. Από το 2000 είναι υπό κατασκευή ο Μπετουβερούτε, ένα γρήγορο τραίνο μεταφοράς φορτίων από το Ρότερνταμ προς τη Γερμανία. Δυτικά της πόλης βρίσκονται μεγάλα διυλιστήρια πετρελαίου. Οι ποταμοί Μάας και Ρήνος παρέχουν επίσης εξαιρετική πρόσβαση στην ενδοχώρα.
Στο πρώτο μισό του 20ού αιώνα, οι δραστηριότητες του λιμανιού μεταφέρθηκαν από το κέντρο προς τη Βόρειο Θάλασσα. Το κανάλι Νίουε Βάτερβεχ διανοίχτηκε από το Ρότερνταμ προς τη Βόρειο Θάλασσα, για να εισρεύσουν ύδατα προς τους -σχετικά ρηχούς- Ρήνο και Μάας (Meuse). Η κατασκευή του ολοκληρώθηκε το 1872 και στις όχθες του καναλιού αυτού αναπτύχθηκε κάθε μορφή βιομηχανικής δραστηριότητας.
Η περιοχή του λιμανιού του Ρότερνταμ επεκτάθηκε με την κατασκευή του συγκροτήματος Εουροπόρτ (πύλη στην Ευρώπη) στη θέση Μάασφλάκτε, στη Βόρειο Θάλασσα κοντά στο Χουκ φαν Χόλαντ. Ο σχεδιασμός ενός δεύτερου Μάασφλάκτε ήταν αντικείμενο πολιτικών συζητήσεων κατά τη διάρκεια της δεκαετίας του ’90, γιατί θα ήταν εν μέρει χρηματοδοτούμενο από την κυβέρνηση. Η κατασκευή ξεκίνησε το καλοκαίρι του 2004.
Ιστορία
200px|thumb|Η πόλη του Ρότερνταμ
Περίπου το 1260, κατασκευάστηκε ένα φράγμα στο σημείο όπου ο ποταμός Ρότε διασταυρώνεται με τη σημερινή Χόοχστραατ (Hoogstraat). Γύρω από αυτό το φράγμα, άρχισε να αναπτύσσεται ένας αλιευτικός οικισμός, ενώ ταυτόχρονα το εμπόριο και ένα πρώτο μικρό λιμάνι, έδωσαν οικονομική ώθηση στην περιοχή.
Το 1299 ο κόμης Ιωάννης της Ολλανδίας (Jan van Holland) παραχώρησε Χάρτα Δικαιωμάτων στην πόλη, για να ανακληθεί όμως το ίδιο έτος. Τελικά, το 1340 παραχωρήθηκε οριστικά από τον κόμη Γουλιέλμο τον 4ο της Ολλανδίας (Willem IV van Holland), ενώ το 1360 υψώθηκαν τα πρώτα τείχη.
Στις έριδες μεταξύ των κομήτων της Ολλανδίας (de Hoekse en Kabeljauwse twisten), κατά τα τέλη του 15ου αιώνα, το Ρότερνταμ υποσκέλισε τις γειτονικές Ντελφτ και Χάουντα και, έκτοτε, απετέλεσε την ηγέτιδα πόλη όλης της περιοχής.
Το 1572 κατά τη διάρκεια του Ογδοηκονταετούς Πολέμου, η πόλη λεηλατήθηκε από τον Ισπανό Μποσού, ενώ το επόμενο έτος μπήκε στον πόλεμο συμμετέχοντας στην Ολλανδική Επανάσταση. Τότε είχε 10.000 κατοίκους, περίπου. Μεταξύ 1576 και 1586, το λιμάνι του Ρότερνταμ άρχισε να επεκτείνεται, λόγω της εξαιρετικά μεγάλης σημασίας του στο αλιευτικό εμπόριο της περιοχής. Έτσι, το 1622, ο πληθυσμός της πόλης διπλασιάστηκε, ενώ στα τέλη του 17ου αιώνα, έφτασε τις 50.000. Παρόλ' αυτά, δεν επεκτάθηκε έξω από τα αρχικά της τείχη, λόγω των φυσικών εμποδίων που έθεταν ο ποταμός Νίουε Μάας (Nieuwe Maas) και κάποια γειτονικά κανάλια. Έτσι η πόλη άρχιζε να εμφανίζει τάσεις υπερπληθυσμού που, μόνο μετά το 1825 αντιμετωπίστηκε, μέσω της επέκτασής της έξω από αυτά τα φυσικά όρια.
Από τον 19ο αιώνα και μετά, το λιμάνι του Ρότερνταμ άρχισε πλέον να διαδραματίζει διεθνή ρόλο στο παγκόσμιο διαμετακομιστικό εμπόριο και άρχισε να επεκτείνεται συνεχώς. Μέσα σε είκοσι χρόνια, από το 1880 μέχρι το 1900, ο πληθυσμός ανέβηκε από 160.000 σε 350.000 κατοίκους, ενώ το 1920 πλησίασε το μισό εκατομμύριο.
Όλα άλλαξαν κατά τη διάρκεια του Δευτέρου Παγκοσμίου Πολέμου. Η τεράστια εμπορική και στρατηγική σημασία του λιμένα καθόρισε τη μοίρα της πόλης. Στις 14 Μαΐου 1940 το Ρότερνταμ, μόλις πέντε ημέρες μετά την είσοδο της Ολλανδίας στον Πόλεμο, δέχτηκε σφοδρή επίθεση από τα Γερμανικά στρατεύματα, ενώ η αντίσταση αποδείχτηκε ανεπαρκής.
Ο βομβαρδισμός που ακολούθησε από τη Γερμανική Λουφτβάφε, διήρκεσε μόνο 15 λεπτά, αλλά ήταν τόσο σφοδρός που, σε συνδυασμό με τις υποδομές του λιμανιού, προκάλεσε παντού πυρκαγιές και η καταστροφή ήταν τεράστια. Περίπου 24.000 σπίτια ισοπεδώθηκαν, 800 άνθρωποι βρήκαν τραγικό θάνατο και 80.000 έμειναν άστεγοι. Σήμερα σε ορισμένα σημεία της πόλης ο διαβάτης μπορεί να δει, υπό μορφή φώτων προσαρμοσμένων στο οδόστρωμα ή στο πεζοδρόμιο, τα σημεία όπου έπεσαν οι βόμβες στην πόλη.
Η καρδιά της πόλης καταστράφηκε σχεδόν ολοκληρωτικά, γεγονός που αργότερα ο Όσσιπ Ζάντκιν εξέφρασε με έντονο τρόπο στο άγαλμά του Stad zonder hart (Πόλη χωρίς καρδιά). Το άγαλμα βρίσκεται κοντά στο Λεουβεχάφεν, όχι μακριά από την Ερασμουσμπρούχ (γέφυρα του Εράσμου) στα βόρεια της πόλης, στην "πλατεία 1940" (1940 plein). Μεταξύ 10 και 11 Νοεμβρίου του 1944 ένα τεράστιας έκτασης πογκρόμ, σημάδεψε την πόλη (De razzia van Rotterdam), όταν περίπου 70.000 άνθρωποι μεταφέρθηκαν μακριά από την πόλη και τις γύρω περιοχές.
Ο Τζων Μακαρθυ, περιγράφοντας τις πολιτικές ανάπτυξης που ακολούθησε η πόλη από το Β΄ παγκόσμιο πόλεμο μέχρι και τη δεκαετία του 90' αναγνωρίζει τέσσερα κύρια στάδια εξέλιξης: Αρχικά, οι ανάγκες για οικονομική ανασυγκρότηση και στέγαση του πληθυσμού οδήγησε στην ανακατασκευή του λιμανιού κατά τη δεκαετία του '50 και του οικιστικού αποθέματος κατά τη δεκαετία του '60. επίσης, το δεύτερο έγινε πιο επιτακτικό λόγω της μαζικής προσέλευσης μεταναστών εξαιτίας του πρώτου. Κατά τη δεκαετία του '70, και ενεργοποιούμενη από μια πολιτική αλλαγή στη διοίκηση του δήμου, η έμφαση μετατοπίστηκε αρχικά στην αναδόμηση του κεντρικού τομέα μετέπειτα στην αλλαγή της συνολικής εικόνας για την πόλη.
Δημογραφία
thumb|right|280px|Πυραμίδα Πληθυσμιακής Κατανομής (2008)
Η μεγάλη αύξηση στον πληθυσμό του Ρότερνταμ οφείλεται, κατά κύριο λόγο, στις διαδοχικές επεκτάσεις του τεράστιου λιμένα του και, στην επακόλουθη εισροή εργατών, όχι μόνον από την Ολλανδία, αλλά και από το εξωτερικό.
Οι περισσότεροι εργάτες προήλθαν από τη Βόρειο Βραβάντη (Noord-Brabant), τη Ζηλανδία (Zeeland) και το Βέλγιο.Στις δεκαετίες ’60 και ’70, ήλθαν πολλοί μετανάστες από την Ιταλία, την Ισπανία, το Μαρόκο, την Τουρκία, την πρώην Γιουγκοσλαβία και την Ελλάδα. Μετά την ανεξαρτητοποίηση του Σουρινάμ το 1975, ήλθαν επίσης πολλοί μετανάστες από αυτή τη Νοτιοαμερικανική χώρα. Τέλος το πάνελ συμπληρώνουν μετανάστες από την Κίνα, τις Αντίλλες και το Πράσινο Ακρωτήριο.
Αξιοσημείωτο είναι το γεγονός ότι, με στοιχεία του 2010, από το σύνολο του πληθυσμού της πόλης, ένα ποσοστό 45% ήσαν αλλόχθονες.
Με το 55% των κατοίκων του να διαθέτουν χαμηλό εισόδημα, το Ρότερνταμ έχει το δικό του μερίδιο στα τυπικά αστικά προβλήματα, όπως οι υποβαθμισμένες περιοχές στο εσωτερικό της πόλης.
Γεωγραφία
thumb|right|Δορυφορική φωτογραφία του Ρότερνταμ
Το Ρότερνταμ βρίσκεται στη ΝΔ Ολλανδία, καταλαμβάνοντας το μεγαλύτερο μέρος μίας μεγάλης ελλειψοειδούς νησίδας, που οριοθετείται από τρία ποτάμια ρεύματα, των οποίων η ροή είναι πολύ δύσκολο να διαχωριστεί λόγω της πυκνότατης οικιστικής δόμησης.
Σημειωτέον, ότι όλα αυτά τα υδάτινα ρεύματα, αποτελούν στην ουσία μικρούς και μεγάλους παραποτάμους του Ρήνου, στη ροή του από τη γερμανική ενδοχώρα προς τη θάλασσα και, εκεί ακριβώς, έγκειται η τεράστια σημασία του λιμένα του Ρότερνταμ για ολόκληρη την Ευρώπη.
Ο Νίουε Μάας, μπορεί να διαχωρίζει άτυπα την πόλη σε Βόρειο και Νότιο Ρότερνταμ, αυτό όμως δεν είναι απόλυτα σαφές, διότι εκτός από το ιστορικό κέντρο που βρίσκεται στις βόρειες όχθες του, ολόκληρο σχεδόν το τμήμα των περιοχών που βρίσκεται στη δεξιά όχθη του Νίουε Μάας καταλαμβάνεται από πόλεις που θεωρούνται ξεχωριστές από το Ρότερνταμ, όπως είναι το Σχίινταμ (Schiedam), το Καπέλε Άαν Ντεν Έισελ (Capelle aan den IJssel) και το Φλάαρντινγκεν (Vlaardingen). Η δόμηση μεταξύ αυτών των πόλεων και του Ρότερνταμ είναι τόσο πυκνή, που κατ' ουσίαν αποτελούν ένα (1) οικιστικό σύνολο.
Κτισμένο πάνω σε παλαιά πόλντερς, το Ρότερνταμ έχει πολλά τμήματά του κάτω από το επίπεδο της θάλασσας (το ολλανδικό ΝΑΡ). Δεν είναι τυχαίο ότι, το χαμηλότερο σημείο της Ολλανδίας (6,76 μέτρα), βρίσκεται ανατολικά του Ρότερνταμ, στην πόλη Νίουερκερκ Άαν Ντεν Έισελ (Νieuwerkerk aan den Ijssel).
Γέφυρες
Παλαιότερα, αποφευγόταν η κατασκευή γεφυρών στο Ρότερνταμ, διότι υπήρχε μεγάλη δυσκολία στη διέλευση των πλοίων. Αργότερα όμως, με την ανάπτυξη της τεχνολογίας, άρχισε η σταδιακή κατασκευή τέτοιων έργων, με πρώτη τη Γέφυρα της Βασίλισσας (de Koninginnebrug), στο ομώνυμο τμήμα του λιμένα (de Koningshaven), το 1870.
thumb|left|300px|Η Γέφυρα του Εράσμου (Ο Κύκνος)
Η πρώτη -μεγάλη- γέφυρα που συνέδεσε τις δύο όχθες του Νίουε Μάας, ήταν η Παλαιά Γέφυρα του Γουλιέλμου (de -oude- Willemsbrug), το 1878 και, για έναν αιώνα, δεν υπήρχε άλλη γέφυρα πάνω από τον ποταμό, προς τα δυτικά της. Ως προέκταση της Willemsbrug, ακριβώς ανατολικά της Koninginnebrug, κατασκευάστηκε το 1878 η Γέφυρα Χεφ (De Hef), η οποία, λόγω και της σιδηροδρομικής γραμμής που διέρχεται από αυτήν, ανακατασκευάστηκε στη δεκαετία του ’20.
Άλλες μεγάλες γέφυρες είναι: η Βόρεια Γέφυρα Φαν Μπρίνεν (de Van Brienenoordbrug), που άνοιξε το 1964 και επεκτάθηκε το 1990, η Νέα Γέφυρα του Γουλιέλμου (de -nieuwe- Willemsbrug), που άνοιξε το 1991 ανατολικά της παλαιάς, η οποία και έκλεισε και, η εντυπωσιακή Γέφυρα του Εράσμου (de Erasmusbrug), που άνοιξε το 1996 και έχει το προσωνύμιο Ο Κύκνος (De Zwaan).
Πάνω από τον Άουντε Μάας (=Παλαιό Μεύση) (Oude Maas), βρίσκεται η Γέφυρα Μπότλεκ (de Botlekbrug). Κατασκευάστηκε το 1955, αλλά υπάρχει πρότζεκτ αντικατάστασής της το 2015.
Σήραγγες
Το Ρότερνταμ, λόγω της θέσης του, διαθέτει ένα μεγάλο δίκτυο από υποθαλάσσιες σήραγγες, που είναι απαραίτητες για τη διευκόλυνση της συγκοινωνίας στην εξαιρετικά πυκνοκατοικημένη ευρύτερη περιοχή. Οι κυριότερες είναι:
280px|thumb|Το Τούνελ Τόμασεν
Μουσεία
Γνωστά μουσεία της πόλης είναι τα:
Το Euromast (Ευρωπύργος) έχει καταστεί σημαντικός πόλος τουριστικής έλξης.
Πολιτισμός
Το Ρότερνταμ ήταν Πολιτιστική Πρωτεύουσα της Ευρώπης για το 2001. Η πόλη διαθέτει την δική της ορχήστρα, τη Φιλαρμονική Ορχήστρα του Ρότερνταμ με τον παγκοσμίως γνωστό μουσικό διευθυντή της Βαλερί Γκεργκίεβ, ένα μεγάλο συνεδριακό και συναυλιακό κτήριο, το Ντε Ντούλεν, και επίσης πολλά θέατρα (μεταξύ των οποίων το νέο θέατρο Λούξορ) και κινηματογράφους. Το ευρύχωρο συγκρότημα Ahoy στα νότια της πόλης χρησιμοποιείται για συναυλίες ποπ, εκθέσεις, τουρνουά τένις και άλλες παρόμοιες δραστηριότητες. Στην πόλη εδρεύει επίσης η Ακαδημία Καλών Τεχνών του Ρότερνταμ.
Το Ρότερνταμ υπόκειται στην παρούσα φάση μια κάποια αναγέννηση, με μετριοπαθή σχέδια επιτυχημένης αστικής αναδόμησης που χαρακτηρίζονται από φιλόδοξη αρχιτεκτονική ("Manhattan on the Maas"), μια αυξανόμενη λαμπερή νυχτερινή ζωή και φιλοξενία καλοκαιρινών φεστιβάλ που εξυμνούν τον πολυπολιτισμικό πληθυσμό και ταυτότητα της πόλης, όπως το Καραϊβικής έμπνευσης "Καλοκαιρινό Καρναβάλι", την Χορευτική Παρέλαση, το ποπ φεστιβάλ Μετρόπολις και τις Παγκόσμιες Λιμενικές ημέρες. Το Διεθνές Φεστιβάλ Ταινιών τον Ιανουάριο, το Διεθνές Φεστιβάλ Ποίησης τον Ιούνιο, το Φεστιβάλ Βαλερί Γκεργκίεβ τον Σεπτέμβριο καθιστούν το Ρότερνταμ μια πόλη πολιτιστικών δρωμένων.
Η εικόνα του Ρότερνταμ είναι αυτή μιας πόλης σοβαρών εργατών. Μ’ αυτή την έννοια, έχει αναπτυχθεί ένας υγιής συναγωνισμός με το Άμστερνταμ, το οποίο συχνά θεωρείται ως η πολιτιστική πρωτεύουσα της Ολλανδίας.
Το Ρότερνταμ είναι επίσης η γενέτειρα πόλη της μουσικής Γκάμπερ, μιας μορφής τέκνο μουσικής με γρήγορα μπιτ και σαμπλς.
Αξίζει να σημιωθεί πως το Ρότερνταμ φιλοξένησε τη Eurovision Junior 2007.
Ποδόσφαιρο
Το Ρότερνταμ είναι η μόνη Ολλανδική πόλη που φιλοξενεί 3 επαγγελματικές ομάδες. Συγκεκριμένα η πόλη είναι η έδρα μιας ποδοσφαιρικής ομάδας της Έρεντιβιζι, (Φέγενορντ) δύο ομάδων της Ίιρστε Ντιβίζι (Σπάρτα και Εξέλσιορ) και μίας της Χούφτκλασε (ΝΤΟΤΟ).
Η Φέγενορντ, που αγωνίζεται στην Πρώτη Κατηγορία, κατέκτησε το πρωτάθλημα Ολλανδίας το 1999. Το 2002 η Φέγενορντ κατέκτησε το Κύπελλο ΟΥΕΦΑ. Το στάδιο της Φέγενορντ είναι το Ντε Κάιπ (ολλανδικά: De Kuip, Η Μπανιέρα) στα νοτιοανατολικά της πόλης και έχει φιλοξενήσει πολλούς διεθνείς ποδοσφαιρικούς αγώνες, συμπεριλαμβανομένου του τελικού του Ευρωπαϊκού Πρωταθλήματος το 2000.
Η Σπάρτα αγωνίζεται στην Ίιρστε Ντιβίζι, μαζί με την Εξέλσιορ και η έδρα της είναι το κατασκευασμένο εν έτει 1926 Σπάρτα Στάντιον Χετ Καστέελ.
Εμπόριο και Βιομηχανία
thumb|right|150px|Άγαλμα του [[Έρασμος|Εράσμου]] Το Ρότερνταμ είναι η έδρα του ευρωπαϊκού κλάδου της εταιρίας Unilever και της Mital Steel Company N.V., της μεγαλύτερης εταιρίας ατσαλιού στον κόσμο.
Το Πανεπιστήμιο Εράσμους εστιάζει στην έρευνα και την εκπαίδευση στη διοίκηση επιχειρήσεων και τα οικονομικά. Το Πανεπιστήμιο βρίσκεται στην ανατολική πλευρά της πόλης και περιβάλλεται από πολλούς πολυεθνικούς εμπορικούς οίκους.
Αγορά
Στο νότιο τμήμα του Ρότερνταμ, η αγορά βρίσκεται κατά μήκος της Ζάουντπλάιν (Zuidplein), κοντά στο Ahoy Rotterdam, κέντρο ειδικά διαμορφωμένο για σόου, εκθέσεις, αθλητικές εκδηλώσεις, κονσέρτα και συνέδρια. Ένα ακόμη εμπορικό κέντρο, που ονομάζεται "Alexandrium" - αν και από πολλούς αποκαλείται ακόμη με το παλαιότερο όνομά του Oosterhof βρίσκεται στα ανατολικά της πόλης. Εκεί στεγάζεται ένα μεγάλο κέντρο επίπλων και ειδών κουζίνας.
Μετρό
Μετρό Ρότερνταμ: Διαθέτει πέντε γραμμές (αποκαλούμενες A, B, C, D και Ε). Η γραμμή Ε συνδέει την πόλη απευθείας με τη διοικητική πρωτεύουσα Χάγη.
Αεροδρόμιο
Το Ρότερνταμ έχει το δεύτερο μεγαλύτερο αεροδρόμιο της χώρας, το Αεροδρόμιο Ρότερνταμ (άλλοτε γνωστό ως Ζεστίενχοφεν) και εξυπηρετεί, επίσης, και την Χάγη. Βρίσκεται στα βόρεια της πόλης.
Η πόλη εξυπηρετείται επίσης με γρήγορο φέρρυ.
Κωνσταντίνος Γκλαβάνης
Είχε δύο γιους, τον Ιωάννη, που εκλέχτηκε πολλές φορές βουλευτής με το Κόμμα Φιλελευθέρων και την Ένωση Κέντρου ενώ διετέλεσε και υπουργός Εθνικής Οικονομίας, Ανοικοδομήσεως, Πρόνοιας, Υγιεινής και Ανοικοδομήσεως και Εμπορίου και Βιομηχανίας, και τον Ευάγγελο που επίσης εκλέχτηκε βουλευτής.
Πηγή
Κατηγορία:Έλληνες βιομήχανοι Κατηγορία:Έλληνες αρχηγοί κομμάτων Κατηγορία:Δήμαρχοι Βόλου
Τζερμέιν Ντεφόου
Έχοντας σκοράρει, περισσότερες από 120 φορές, ο Ντεφόου σήμερα είναι ο 14ος σκόρερ όλων των εποχών στην Πρέμιερ Λιγκ. Επίσης, έχει αγωνιστεί 55 φορές με τα χρώματα της Εθνικής Αγγλίας, έχοντας πετύχει 19 γκολ.
Βιογραφία
Ο Ντεφόου, αρχικά εντάχθηκε στις μικρές ομάδες της Τσάρλτον, ενώ στα δεκαέξι του μετακινήθηκε στην Γουέστ Χαμ. To 2000 έκανε το ντεμπούτο του με την πρώτη ομάδα, και έπειτα από μία σεζόν όπου αγωνίστηκε ως δανεικός στην Μπόρνμουθ, καθιερώθηκε στην Γουέστ Χαμ. Μετά τον υποβιβασμό της ομάδας του, τον Ιανουάριο του 2004, ο Ντεφόου πήρε μεταγραφή στην Τότεναμ, όπου αγωνίστηκε για τέσσερα χρόνια, μέχρι που μετακινήθηκε στην Πόρτσμουθ τον Ιανουάριο του 2008. Έπειτα από έναν χρόνο, ο Ντεφόου πήρε και πάλι μεταγραφή στην Τότεναμ, όπου παρέμεινε μέχρι το 2014, οπότε και εντάχθηκε στο δυναμικό της ομάδας της Μέιτζορ Λιγκ Σόκερ, Τορόντο ΦΚ. Τον Ιανουάριο του 2015, ο Ντεφόου επέστρεψε και πάλι στην Πρέμιερ Λιγκ, υπογράφοντας συμβόλαιο 3,5 ετών με την Σάντερλαντ. Μετά από δύο σεζόν, ξαναέπαιξε για την ομάδα της Μπόρνμουθ. Τελείωσε την ποδοσφαιρική του καριέρα στη Σκωτσέζικη Ρέιντζερς, όπου και κατέκτησε το πρωτάθλημα.
Πινάκλ
Το πινάκλ είναι ένα παιχνίδι που μοιάζει με το Ραμί, τη Μπιρίμπα, το Κουμ Καν, και τον Θανάση. Παίζεται με 2 ή τρία άτομα και μία τράπουλα με όλα τα φύλλα εκτός των Joker.
Σκοπός
Σκοπός του παιχνιδιού είναι να δημιουργείτε τριάδες ή μεγαλύτερες σειρές φύλλων (τετράδες, πεντάδες κτλ). Μια σειρά μπορεί να αποτελείται είτε από τρία ή τέσσερα φύλλα ίδιου αριθμού (π.χ. 3 τεσσάρια ή 4 Βαλέδες κτλ) είτε από σειρά φύλλων ίδιου χρώματος σε αριθμητική συνέχεια (π.χ. Καρό από το 5 μέχρι το 8). Στην περίπτωση σειράς φύλλων η αριθμητική συνέχεια των φύλλων είναι 1 έως 10, J, Q, K, A. Ο μπαλαντέρ του παιχνιδιού που μπορείτε να τον χρησιμοποιήσετε στην θέση οποιοδήποτε φύλλου είναι το 2. Κάθε φορά που έχετε μια τριάδα (ή περισσότερα) φύλλων μπορείτε να τα κατεβάσετε απο το χέρι σας κάτω. (Τα τοποθετείτε ανοιχτά μπροστά σας.) Νικητής της παρτίδας είναι αυτός που θα "βγεί" δηλαδή θα κατεβάσει όλα τα φύλλα του και θα μείνει χωρίς φύλλο στο χέρι. Νικητής του παιχνιδιού είναι αυτός που θα συγκεντρώσει τους απαραίτητους πόντους μετά από μια σειρά παρτίδων. Οι πόντοι για την νίκη συνήθως ορίζονται στους 251 αλλά αυτό είναι θέμα που εξαρτάται από εσάς.
Πόντοι
Οι πόντοι του κάθε παίκτη υπολογίζονται όταν κάποιος παίκτης "βγει" και τελειώσει η παρτίδα ως εξής:
Γύροι
Μοιράζετε 12 συνολικά χαρτιά σε κάθε παίκτη -μοιράζοντας 2 την φορά στον καθένα - και αφήνετε ένα ακόμα ανοιχτό στο τραπέζι. Τα φυλλα που περίσσεψαν τοποθετούνται δίπλα στο ανοικτό φύλλο και θα τα ονομάζουμε πλέον στοίβα.
Ξεκινάει ο παίκτης δεξιά απο αυτόν που μοίρασε (έαν είναι τρεις). Κάθε παίκτης κάνει με την σειρά τις εξής κινήσεις:
Για να βγει κάποιος στο παιχνίδι πρέπει να κατεβάσει όλα τα φύλλα που έχει στο χέρι του (στον γύρο του) και να πετάξει υποχρεωτικά ένα χαρτί. Δεν μπορείς να βγεις εάν δεν έχεις ένα φύλλο να πετάξεις. Όσον αφορά τα φύλλα στο κέντρο. Ξεκινώντας είπαμε ότι κάθε παίκτης παίρνει 12 φύλλα και ένα μπαίνει ανοικτό στο κέντρο. Σε κάθε γύρο ο κάθε παικτης πετάει ένα φύλλο το οποίο μπαίνει πάνω στα προηγούμενα στην ίδια θέση. Όταν κάποιος παίκτης επιλέγει να πάρει χαρτί απο την στοίβα πρέπει να πάρει υποχρεωτικά ένα. Απο τα ανοικτά χαρτιά κάτω μπορεί να πάρει όσα θέλει (ανάλογα βέβαια με το πόσα βρίσκονται εκεί). Δεν μπορεί όμως να επιλέξει καποιο χαρτί που δεν βρίσκεται πάνω. Είναι υποχρεωμένος να πάρει και όσα βρίσκονται απο πάνω του. Εάν λοιπόν θέλει το δεύτερο θα πάρει και το πρώτο. Εάν θέλει το τέταρτο θα πάρει αναγκαστικά και το τρίτο και το δεύτερο και το πρώτο κ.ο.κ.
Τέλος υπάρχει η δυνατότητα να κολλάτε χαρτιά σε αυτά που έχετε κατεβάσει. Εάν π.χ. έχετε κατεβάσει τα 3 καρό, 3 σπαθί και 3 μπαστούνι, και σας έρθει το 3 κούπα έχετε την δυνατότητα στον γύρο σας να το κολλήσετε στα υπόλοιπα. Εάν έχετε κατεβάσει το 7, 8, 9, 10 καρό και σας έρθει ο J καρό έχετε την δυνατότητα στον γύρο σας να τον κολλήσετε στην σειρά. Προσοχή, εάν έχετε κατεβάσει 2 ίδια νούμερα με ένα μπαλαντέρ πρέπει να δηλώσετε ποιο χαρτί είναι ο μπαλαντέρ. Π.χ. έστω κατεβάζετε Κ καρό, Κ κούπα και ένα μπαλαντέρ. Δηλώνετε ότι ο μπαλαντέρ είναι ο Κ σπαθί. Εάν αργότερα σας έρθει ο Κ σπαθί ΔΕΝ μπορείτε να το κολλήσετε. Ομοίως και με τις σειρές απλά εκεί δεν είναι αναγκη να δηλώσετε καθώς είναι φανερό πιο χαρτί αντικαθιστά ο μπαλαντέρ.
Κατηγορία:Χαρτοπαίγνια
53 Καλυψώ
Ο 53 Καλυψώ (Kalypso) είναι ένας πολύ σκουρόχρωμος αστεροειδής της Κύριας Ζώνης Αστεροειδών. Πήρε το όνομά του από την ομώνυμη θαλάσσια Νύμφη, την Καλυψώ της ελληνικής μυθολογίας, και δεν πρέπει να συγχέεται με τον ομώνυμο δορυφόρο του πλανήτη Κρόνου. Η Καλυψώ έχει απόλυτο μέγεθος (όπως αυτό ορίζεται για το Ηλιακό Σύστημα) 8,81. Ανακαλύφθηκε το 1858 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από το Ντύσελντορφ.
Η μέση διάμετρος της Καλυψούς υπολογίσθηκε σε 115,4 χλμ., ενώ η μάζα της εκτιμάται σε 1,6 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Καλυψούς εκτιμάται σε 3,23 cm/sec², δηλαδή η βαρύτητα εκεί είναι 304 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 61 m/sec (220 χιλιόμετρα την ώρα).
Ο φασματικός τύπος της Καλυψούς είναι άγνωστος. Το άλβεδό της είναι 0,040 και η μέση θερμοκρασία στην επιφάνειά της εκτιμάται σε 101 βαθμούς Κελσίου κάτω από το μηδέν.
Εξωτερικοί σύνδεσμοι
Καλυψώ
Ντανιέλ Μποβέ
Ο Ντανιέλ Μποβέ (γαλλικά: Daniel Bovet, 23 Μαρτίου 1907 – 8 Απριλίου 1992) ήταν Ελβετός χημικός. Σπούδασε στη Γενεύη και από το 1932 στο Ινστιτούτο Παστέρ του Παρισιού. Από το 1947 ανέπτυξε την επιστημονική του δραστηριότητα στο Ανώτατο Ινστιτούτο Υγείας της Ρώμης και το 1957 τιμήθηκε με το Βραβείο Νόμπελ για τη Φυσιολογία και την Ιατρική.
Ο Μποβέ καθοδήγησε ενδιαφέρουσες έρευνες στον τομέα των σουλφαμιδών και αντιισταμινικών ενώσεων, ασχολήθηκε με την φαρμακολογία, τη θεραπευτική χημεία και τη χημεία των αντιδράσεων που σχετίζονται με τη χημική δομή των ουσιών και τη βιολογική δράση τους. Οι μελέτες του για τη χημική σύσταση ενός δηλητηρίου που χρησιμοποιούσαν οι Ινδιάνοι της Αμερικής για να δηλητηριάζουν τα βέλη τους, τον οδήγησαν στην ανακάλυψη και την παρασκευή μιας σειράς ενώσεων θεραπευτικής δράσης, όμοιων με το κουράριο. Οι ενώσεις αυτές αποδείχθηκαν χρησιμότατες από θεραπευτική άποψη και με τη σπασμολυτική τους δραστηριότητα προκάλεσαν επανάσταση στην ιατρική και τη χειρουργική.
Παραπομπές
Κατηγορία:Ελβετοί χημικοί Κατηγορία:Ιταλοί χημικοί Κατηγορία:Νευροεπιστήμονες Κατηγορία:Χημικοί του 20ού αιώνα Κατηγορία:Βραβευμένοι με Νόμπελ Φυσιολογίας και Ιατρικής Κατηγορία:Ελβετοί νομπελίστες
Κέφλαβικ (ποδόσφαιρο)
Η Κέφλαβικ (ισλανδικά: Keflavík) είναι μια ισλανδική ποδοσφαιρική ομάδα. Αποτελεί τμήμα του αθλητικού συλλόγου Κέφλαβικ ΙΦ. Αγωνίζεται στο ισλανδικό ποδοσφαιρικό σύστημα πρωταθλήματος από το 1956. Έχει συμμετάσχει σε όλες τις διοργανώσεις του Κυπέλλου Ισλανδίας αλλά και σε μικρότερες διοργανώσεις όπως το Λιγν Καπ. Έχει συμμετοχές στο ΟΥΕΦΑ Τσάμπιονς Λιγκ, στο ΟΥΕΦΑ Γιουρόπα Λιγκ, στο Κύπελλο Κυπελλούχων Ευρώπης (ποδόσφαιρο) και στο Κύπελλο Ιντερτότο ΟΥΕΦΑ.
Ιστορικό συμμετοχών σε κατηγορίες
1956-57: Δεύτερη κατηγορία 1958-60: Πρωτάθλημα ποδοσφαίρου Ισλανδίας
1961-62: Δεύτερη κατηγορία 1963-80: Πρωτάθλημα ποδοσφαίρου Ισλανδίας 1981: Δεύτερη κατηγορία 1982-89: Πρωτάθλημα ποδοσφαίρου Ισλανδίας 1990-92: Δεύτερη κατηγορία 1993-02: Πρωτάθλημα ποδοσφαίρου Ισλανδίας 2003:Δεύτερη κατηγορία 2004-: Πρωτάθλημα ποδοσφαίρου Ισλανδίας
Παραπομπές
Κατηγορία:Ποδοσφαιρικές ομάδες Ισλανδίας Κατηγορία:Ιδρύσεις ποδοσφαιρικών ομάδων το 1929 Κατηγορία:Κέφλαβικ ΦΚ
Μουσείο Μερμάνο
Το Μουσείο Μερμάνο | Σπίτι του Βιβλίου (Museum Meermanno | Huis van het Boek), παλαιότερη ονομασία Museum Meermanno-Westreenianum, είναι μουσείο που έχει πάρει το όνομά του από τους συλλέκτες Γιόχαν Μέρμαν (Johan Meerman, 1751-1815) και Βίλεμ Χέντρικ Γιάκομπ φαν Βέστρεενεν φαν Τίλαντ (Willem Hendrik Jacob van Westreenen van Tiellandt, 1783-1848). Βρίσκεται στη Χάγη, στην Ολλανδία, στην οδό Prinsessegracht 30. Διαθέτει σημαντική συλλογή από γλυπτά, βιβλία, γκραβούρες και πίνακες ζωγραφικής.
==Ιστορία ==
Το Μουσείο λειτουργεί στην πρώην κατοικία του βαρόνου φαν Βέστρεενεν φαν Τίλαντ, ο οποίος δημιούργησε μια εκτεταμένη συλλογή βιβλίων. Ο συγγενής και εμπνευστής του βαρόνου Γιόχαν Μέρμαν, διέθετε επίσης μεγάλη συλλογή βιβλίων, μέρος της οποία συμπεριλήφθηκε σε αυτή του πρώτου. Μετά το θάνατό του φαν Βέστρεενεν το 1847 περιήλθε στο ολλανδικό κράτος.
Το μουσείο λειτουργεί από το 1852 και έκτοτε η συλλογή του διαρκώς επεκτείνεται.
==Συλλογές του Μουσείου ==
Το μουσείο συντηρεί μια μεγάλη συλλογή από μεσαιωνικά χειρόγραφα και πρώιμες εκτυπώσεις, η οποία δημιουργήθηκε από τον βαρόνο φαν Βέστρενεν φαν Τίλαντ (1783-1848). Ο Φαν Βέστρενεν υπήρξε χαρακτηριστικός συλλέκτης του 19ου αιώνα: δεν συνέλεγε μόνο βιβλία, αλλά και αρχαιολογικά ευρήματα, οικογενειακά πορτρέτα και αναμνηστικά από ταξίδια.
Η συλλογή αυτή εκτίθεται στον πρώτο όροφο του μουσείου.
Το μουσείο συλλέγει επίσης βιβλία από το 1850 μέχρι σήμερα. Η έμφαση δίνεται στο σχήμα και στο σχεδιασμό των βιβλίων.
Εκτός από βιβλία και αρχαιολογικά ευρήματα, το μουσείο διαθέτει επίσης συλλογές νομισμάτων και μεταλλίων, επιστολών, αρχείων και ex libris.
==Συλλογή ελληνικών αρχαιοτήτων == Στο δεύτερο μισό του 18ου αιώνα, την εποχή του Νεοκλασικισμού, εκδηλώθηκε ενδιαφέρον για αρχαία είδη κεραμικής που βρίσκονταν σε ιταλικό έδαφος. Αρχικά θεωρήθηκε ότι ήταν ετρουσκικά, καθώς τα αγγεία ανακαλύφθηκαν σε ετρουσκικούς τάφους. Αργότερα διαπιστώθηκε ότι ήταν ελληνικής προέλευσης και ότι είχαν καταλήξει εκεί μέσω του εμπορίου. Η συλλογή ελληνικών αρχαιοτήτων του Μουσείου Μερμάνο αποτελείται κυρίως από αγγεία, τα οποία βρέθηκαν, στην πλειοψηφία τους, σε ανασκαφές στην Ιταλία. Ο Φαν Βέστρεενεν απέκτησε τα περισσότερα από αυτά σε δημοπρασίες στην Ολλανδία.
Ένα από τα σημαντικά κομμάτια της ελληνικής συλλογής είναι ένα αγγείο του 510 π.Χ. περίπου που απεικονίζει ένα πλοίο στη θάλασσα με τον κυβερνήτη του και πέντε κωπηλάτες και το οποίο ακολουθείται από ένα δελφίνι.
Το αγγείο βρέθηκε κατά τις ανασκαφές που πραγματοποίησε ο Λουσιέν Βοναπάρτης, αδελφός του Ναπολέοντα Α΄, στο κτήμα του στην ιταλική πόλη Κανίνο (Canino), κοντά στην αρχαία ετρουσκική πόλη Βόλτσι (Volci). Ο Βοναπάρτης, λόγω οικονομικών προβλημάτων, αναγκάστηκε να πωλήσει τις συλλογές του. Ο Φαν Βέστρεενεν αγόρασε μερικά από αυτά τα αγγεία το 1839 και το 1840.
Στο μουσείο υπάρχει επίσης αριθμός μεσαιωνικών ελληνικών χειρογράφων.
Οικονομικά προβλήματα
Η αυστηρή οικονομική πολιτική της συντηρητικής κυβέρνησης συνασπισμού του πρωθυπουργού Μαρκ Ρούτε (Mark Rutte) στον τομέα του πολιτισμού και οι μεγάλες περικοπές οδήγησαν πολλά ολλανδικά μουσεία να προβούν σε δραστικά μέτρα για να εξασφαλίσουν την οικονομική τους επιβίωση, όπως π.χ. σε πώληση τμημάτων των συλλογών τους.
Το Μουσείο Μερμάνο, για να αντιμετωπίσει αυτή την κατάσταση, δημιούργησε το 2011 θεσμό της "υιοθεσίας βιβλίων", δηλαδή την αναζήτηση χορηγών για σημαντικά κομμάτια της συλλογής του. Για την προβολή της προσπάθειάς του αυτής χρησιμοποιεί το σλόγκαν "Βιβλίο ψάχνει γυναίκα, άντρα και επιχείρηση" (Boek zoekt vrouw, man en bedrijf), το οποίο παραπέμπει στο ολλανδικής έμπνευσης ρεάλιτι "Boer zoekt vrouw" ('αγρότης ψάχνει γυναίκα'), το πρότυπο του ελληνικού ρεάλιτι "Αγρότης μόνος ψάχνει".
Το κόστος μιας "υιοθεσίας" βιβλίου κυμαίνεται από 50 έως 5000 ευρώ.
Εξωτερικοί σύνδεσμοι
Κατηγορία:Μουσεία στην Ολλανδία Κατηγορία:Χάγη
Νεβρίδιος (πραίτωρ)
O Νεβρίδιος (λατινικά : Nebridius) ( ? - 365/366)) ήταν στρατηγός και πολιτικός της Ανατολικής Ρωμαϊκής Αυτοκρατορίας, του 4ου αιώνα.
Βιογραφία
Ο Νεβρίδιος ήταν Κάτοικος της Ετρουρίας, Το 354 πήρε μέρος με τα βυζαντινά στρατεύματα κατά των εξεγερθέντων Ισαύρων που πολιορκούσαν τη Σελεύκια της Ισαυρίας. Ο Καίσαρ Κωνστάντιος Γάλλος διόρισε τον Νεβρίδιο, ο οποίος είχε αντικαταστήση τον Ονοράτο στη θέση του κόμη της Ανατολής, με το καθήκον να βοηθά τους πολιορκημένους. Ο Νεβρίδιος συγκέντρωσε τα διαθέσιμα στρατεύματα και κινήθηκε γρήγορα προς τη Σελεύκια. Στην είδηση για την άφιξη του, οι πολιορκητές διασκορπίστηκαν στα απρόσιτα βουνά τους. Αξίζει να σημειωθεί ότι παρόλο που ο Νεβρίδιος ήταν πολιτικός, διοικούσε προσωπικά τα στρατεύματα. Ο Νεβρίδιος ήταν κόμης της εώας μέχρι το 358, όταν αντικαταστάθηκε από τον Δομίτιος Μοδέστος.
Ήταν Κυαίστωρ του ιερού παλατίου του Αυτοκράτορα Ιουλιανού, στη Γαλλία, το 360. Εκείνη τη χρονιά τα στρατεύματα αναγνώρισαν αυτοκράτορα τον Ιουλιανό, ο οποίος ήταν ξάδελφος του αυτοκράτορα Κωνσταντίνου Β΄ και αδελφός του Κωνστάντιου Γάλλου. Ο Κωνστάντιος βρήκε ευκαρεία κι επέβαλε το διορισμό αρκετών αξιωματικών, συμπεριλαμβανομένου του Ναβρίδιου ως έπαρχο των πραιτωρίων των Γαλατών. Από αυτούς μόνο ο Νεβρίδιος ήταν αποτελεσματικός, καθώς ανταποκρίθηκε στις επιθυμίες του Ιουλιανού. Όταν ο Ιουλιανός ήρθε σε ρήξη με τον Κωνστάντιο αποφάσισε να διεξαγάγει πόλεμο στον ξάδελφό του και ζήτησε από στρατιώτες και αξιωματικούς να ορκιστούν πίστη σε αυτόν. Όλοι το έκαναν με εξαίρεση τον Νεβρίδιο, ο οποίος ισχυρίστηκε ότι δεν μπορούσε να προδώσει τον όρκο πίστης στον Κωνστάντιο, ο οποίος τον είχε ωφελήσει πολύ. Όταν το άκουσαν, οι στρατιώτες του Ιουλιανού προσπάθησαν να τον σκοτώσουν, αλλά ο Νεβρίδιος έπεσε στα πόδια του Ιουλιανού ο οποίος του έσωσε τη ζωή του καλύπτοντάς τον με τον μανδύα του. παρ 'όλα αυτά, ο Ιουλιανός τον απομάκρυνε από τη θέση του, επιτρέποντάς του να αποσυρθεί στην ιδιωτική ζωή όπου ήθελε και ο Νεβρίδιος επέστρεψε στην Ετρουρία.
Μετά τον θάνατο του Κωνσταντίνου Β΄(361), του Ιουλιανού(363) και του διαδόχου του Ιοβιανού (364), ο Νεβρίδιο διορίστηκε Έπαρρχος του πραιτωρίου της Ανατολής από τον νέο αυτοκράτορα Ουάλη, αντικαθιστώντας τον Σαλούτιο. Την επιστροφή και άνοδό του σε αυτή την θέση οφειλόταν επίσης χάρη στην υποστήριξη του πατρικίου και πεθερού του αυτοκράτορα, Πετρονίου. Ωστόσο, ο Νεβρίδιος συνελήφθη σύντομα από τον σφετεριστή Προκόπιο κι ενώ ήταν στη φυλακή, αναγκάστηκε βίαια να γράψει ένα ψεύτικο γράμμα στο όνομα του Ουάλη, για την έλευση του στρατηγού Θράκης Ιούλιου, ο οποίος έτσι προσελκύθηκε από την Κωνσταντινούπολη και συνελήφθη εδώ από τον Προκόπιο. Ο Νεβρίδιος πέθανε το 365/366, πιθανότατα φυλακισμένος ακόμα από τον Προκόπιο.
Ο Νεβρίδιος είχε μια κόρη, με άγνωστο όνομα. Πιθανότατα ήταν πατέρας του Νεβρίδιου, έπαρχου της Κωνσταντινούπολης το 386 και ο παππούς του Νεμπρίδιου, ανιψιός της Αιλίας Φλακίλα, τότε ήταν  πρόγονος μιας οικογένειας που σχετίζεται με τη θεοδόσια δυναστεία.
Πηγές
Κατηγορία:Κόμητες της εώας Κατηγορία:Βυζαντινοί του 4ου αιώνα Κατηγορία:Κυαίστωρες του ιερού παλατίου Κατηγορία:Έπαρχοι Πραιτωρίων της Ανατολής Κατηγορία:Βυζαντινοί στρατηγοί
Πίτερσφιλντ (Τζαμάικα)
Το Πίτερσφιλντ (αγγλικά: Petersfield) είναι οικισμός της ενορίας του Ουεστμόρλαντ, στην Τζαμάικα. Κατά την απογραφή του 2012, αριθμούσε 2,261 κατοίκους.
Παραπομπές
Κατηγορία:Ενορία του Ουεστμόρλαντ Κατηγορία:Πόλεις της Τζαμάικας
Κατάλογος ελληνικών αλιευμάτων
Κατάλογος κυριοτέρων αλιευμάτων (αλιεία, ιχθυόσκαλα, ιχθυοτροφείο) των ελληνικών χωρικών υδάτων κατ΄ αλφαβητική σειρά της κοινής ονομασίας τους, κατά τις τέσσερις επίσημες διακρίσεις τους:
Σύνδεσμοι
* * Κατηγορία:Αλιεία ελληνικων αλιευματων
Δημοσθένης Κούρτοβικ (Κήρυξ)
Ο Δημοσθένης Κούρτοβικ (1870-1929) ήταν Έλληνας δημοσιογράφος και εκδότης της εφημερίδας «Κήρυξ» του Βόλου. Υπήρξε πολύ καλή δημοσιογραφική πένα, τα άρθρα του όμως τα χαρακτήριζε έντονος λαϊκισμός.
Γεννήθηκε στην Αθήνα το 1870. Πρωτοστάτησε κατά της λειτουργίας του Ανώτερου Παρθεναγωγείου του Βόλου και του Αλέξανδρου Δελμούζου με άρθρα του στην εφημέριδα Κήρυξ, στα οποία τόνιζε ιδιαίτερα το νεαρό της ηλικίας του Δελμούζου και έκανε λόγω για μαλλιαρισμό. Στη δίκη του Ναυπλίου το 1914 κατέθεσε ως μάρτυρας κατηγορίας. Αργότερα αρθρογράφησε στη βολιώτικη εφημερίδα «Σημαία» με το ψευδώνυμο Τωβίας. Πέθανε στην Αθήνα το 1929.
Φρανσουά Αντριέν Μπουαλντιέ
Ο Φρανσουά Μπουαλντιέ (François-Adrien Boieldieu, 16 Δεκεμβρίου 1775 - 8 Οκτωβρίου 1834) ήταν Γάλλος συνθέτης. Μαθητής του μουσικού Μρος, αλλά κυρίως αυτοδίδακτος. Οι πρώτες του συνθέσεις ήταν σονάτες για πιάνο, μουσικά κομμάτια για άρπα και γενικά μουσική δωματίου. Τελικά ασχολήθηκε με το μελόδραμα, στο οποίο είχε μεγάλη επιτυχία. Τα έργα του Ο Χαλίφης της Βαγδάτης, Ζαν ντε Παρί και Η λευκή Κυρία θεωρούνται τα καλύτερα γαλλικά κωμικά μελοδράματα.
Κατηγορία:Γάλλοι συνθέτες Κατηγορία:Συνθέτες της κλασικής εποχής Κατηγορία:Καθηγητές του Κονσερβατορίου του Παρισιού